” અનબિલીવેબલી અનબિલીવેબલ . . . ” જાણે કે એક પ્રકારનું મેજીક રિઆલીઝમ ! પોતાની એક નાનકડી દુનિયા અને એમાં પોતાના જ નિયમો , રાધર કોઈ નિયમો જ નહીં ! હેલી અને મૂની – આ બેય મા-દીકરી’ની લાઈફસ્ટાઇલ જુઓ તો લાગે કે બાળકનો ઉછેર કાંઈ આમ કરાય ? અને ન જ કરાય પણ જયારે તમે એ બંનેને જુઓ ત્યારે અચાનક ભાન થાય કે એ બંને સાથે કેટલા ખુશ છે ! સતત એકેએક ક્ષણ આનંદનો ઉભરો આવી રહ્યો છે ને કાલની કોઈ ફિકર નહીં. એક્પ્રકારે ડિપ્રેસિવ ફીલ થાય પણ સતત એ મોજના છાંટા ઉડે રાખે અને મોજબ્રહ્મ એવી મૂની જ દેખાયા રાખે ! જાણેકે મૂની’નું એ ફેવરિટ ઝાડ કે જે આડુ પડી ગયા બાદ પણ વધ્યે જતું હતું ! પુરી ફિલ્મમાં ત્રણ પાત્રો મુખ્ય છે કે જેમાંના બે’નો તો અહીં ઉલ્લેખ થઇ ગયો , રહ્યો ત્રીજો તે મોટેલ મેનેજર એવો બોબી [ ગ્રીન ગોબ્લિન એવો ગ્રેટ Willem Dafoe ~ અને આ કેરેક્ટર માટે ઓસ્કાર નોમિનેટેડ ] : કડક છતાં માયાળુ , મા-દીકરી’ની આ કપાયેલ પતંગ જેવી દુનિયામાં જાણે કે એક અદ્રશ્ય ફાધર ફિગર. અને ચોથું છતાં વણદીઠું પાત્ર એટલે સતત ઉડાઉડ કરતું ને હાથમાં ન આવતું હેલીકૉપટર્સ’ની દુનિયાનું સામા કાંઠે આવેલું , સતત વાસ્તવિકતાનો ભાન કરાવતું ને આવા હોમલેસ કિડ્સ પર પોતાનો પડછાયો પાથરતું બાળકોનું સ્વર્ગ એવું ડિઝનીલેન્ડ ! [ થોડું લાબું થઇ ગયું નહીં ? લાંબી તો જિંદગી પણ હોય છે સાહેબ ! PJ 😉 ] યસ , આ મૂવીનું નામ ફ્લોરિડા પ્રોજેક્ટ એટલા માટે છે કે ડિઝનીલેન્ડ’નો સમગ્ર પ્રોજેક્ટ અને આસપાસનું બધુંય ડેવલપમેન્ટ પૂર્વે ‘ ધ ફ્લોરિડા પ્રોજેક્ટ’થી નામાભિધાન હતું અને આખરે આસપાસનું બધું પડતું મૂકીને માત્ર ડિઝનીલેન્ડ’નો વિસ્તાર જ ડેવલપ કરાયો અને બાકી રહ્યું એમ ને એમ ~ જાણેકે અપૂર્ણ ને અધૂરા પ્રોજેક્ટનો મેટાફોર એટલે આ મૂવીનું ટાઇટલ !